CELEX: 62013CN0586
Language: fi
Date: 2013-11-20 00:00:00
Title: Asia C-586/13: Ennakkoratkaisupyyntö, jonka Pesti Központi Kerületi Bíróság (Unkari) on esittänyt 20.11.2013 — Mertin Meat Kft.v. Géza Simonfay

8.3.2014   
            
            
               FI
            
            
               Euroopan unionin virallinen lehti
            
            
               C 71/3
            
         
      Ennakkoratkaisupyyntö, jonka Pesti Központi Kerületi Bíróság (Unkari) on esittänyt 20.11.2013 — Mertin Meat Kft.v. Géza Simonfay
      (Asia C-586/13)
      (2014/C 71/04)
      Oikeudenkäyntikieli: unkari
      
         Ennakkoratkaisua pyytänyt tuomioistuin
      
      Pesti Központi Kerületi Bíróság
      
         Pääasian asianosaiset
      
      
         Kantaja: Mertin Meat Kft.
      
         Vastaajat: Géza Simonfay ja Ulrich Salburg
      
         Ennakkoratkaisukysymykset
      
      
                  1)
               
               
                  Voidaanko Euroopan unionin oikeudessa ja erityisesti yhdistetyissä asioissa C-307/09–C-309/09 annetussa tuomiossa (1) määritellystä käsitteestä ”työvoiman vuokraus” puhua tilanteessa, jossa toimeksisaaja sitoutuu jalostamaan naudanruhoja omia työntekijöitään käyttäen toimeksiantajalta vuokraamissaan tiloissa ja pakkaamaan ne valmiiksi myyntiä varten, kun palkkio määräytyy jalostettujen lihakilojen määrän perusteella siten, että palkkiota vähennetään, jos jalostettu liha on laadultaan huonoa, ja kun toimeksisaaja suorittaa kyseisen palvelun vastaanottavassa valtiossa yhdelle ja samalle toimeksiantajalle, joka myös valvoo lihanjalostustyön laatua?
               
            
                  2)
               
               
                  Sovelletaanko Euroopan unionin tuomioistuimen yhdistetyissä asioissa C-307/09–C-309/09 antamasta tuomiosta ilmenevää periaatetta, jonka mukaan työvoiman vuokrausta voidaan rajoittaa Euroopan unioniin 1.5.2004 liittyneiden jäsenvaltioiden liittymissopimuksissa annettujen, työntekijöiden vapaata liikkuvuutta koskevien siirtymäsäännösten soveltamisaikana sellaistenkin työntekijöiden lähettämiseen, jotka on vuokrannut ja lähettänyt Itävaltaan sellainen yritys, jonka kotipaikka on toisessa jäsenvaltiossa, joka liittyi [unioniin] 1.5.2004, jos lähettäminen ei liity liittymissopimuksilla suojattuun alaan?
               
            
         (1)  Unionin tuomioistuimen (toinen jaosto) 10.2.2011 antama tuomio.